Alaquàs finalitza les Festes Majors amb els actes en honor a la Santíssima Creu
19/09/2016

# Alaquàs finalitza les Festes Majors amb els actes en honor a la Santíssima Creu

*   19/09/2016
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=15767

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15767%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20finalitza%20les%20Festes%20Majors%20amb%20els%20actes%20en%20honor%20a%20la%20Sant%C3%ADssima%20Creu)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15767/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15767/19092016img_9902_Form_4.jpg)](https://www.alaquas.org/ficheros/documentos/2016/2/15767/19092016img_9902_Form_10.jpg "<a href='https://www.alaquas.org/ficheros/documentos/2016/2/15767/19092016img_9902_Form_10.jpg' target=_blank><i class='fa fa-external-link' aria-hidden='true'></i>.Alaquàs finalitza les Festes Majors amb els actes en honor a la Santíssima Creu</a>")

La Confraria de la Santíssima Creu tanca la programació festiva amb la part lúdica de la seua festivitat

Alaquàs ha celebrat aquest cap de setmana la part lúdica de la festivitat de la Santíssima Creu, una sèrie d'actes emmarcats dins de les Festes Majors 2016 que han donat fi a les celebracions festeres d'enguany.

El divendres 16 de setembre a les 18 hores, organitzat per la Confraria de la Santíssima Creu, es van realitzar Jocs Infantils i un Berenar per als xiquets i xiquetes d’Alaquàs a l’Avinguda Miguel Hernández. Per a la nit els alaquasers i alaquaseres van tindre una cita amb la tradicional _torrà_ i les paelles que es van celebrar a l’albereda Nord d’Alaquàs a partir de les 22 hores. Abans, a les 21 hores, la mateixa albereda va ser escenari d’una sardinada organitzada pel Club de Pescadors Esportius d’Alaquàs. Després els alaquasers i alaquaseres van poder gaudir de la revetlla que situada a l’Avinguda Miguel Hernández. Aquest acte i la _torrà_ han estat organitzats per la Confraria de la Santíssima Creu i patrocinades per l’Ajuntament d’Alaquàs. El dissabte 17 va tindre lloc el dinar de germanor per a confrares als locals de la parròquia.

Els actes en honor a la Santíssima Creu es van iniciar el passat dilluns 29 d’agost amb la inauguració del tradicional Rastrell Solidari. El dimarts 6 de setembre va tindre lloc la missa solemne i la processó seguida d’un castell de focs d’artifici.

La Confraria de la Santíssima Creu ha participat activament, juntament amb la resta de col·lectius festers, en l'organització i la realització de molts altres actes de les Festes Majors d'enguany. Destaquen l'Ofrena i el Pregó com les jornades on els membres de la confraria també han sigut protagonistes.